Baruj Benacerraf
Baruj Benacerraf (Caracas, Venezuela le 29 de octobre 1920 – Boston, Massachusetts, SUA le 2 de augusto 2011) esseva un medico venezuelan-statounitese de origine sephardi e un ganiator del Premio Nobel.

Ille ha recipite, juncte con Jean Dausset e George D. Snell, le Premio Nobel pro Physiologia o Medicina in 1980 pro lor discopertas relationate con structuras determinate per le genetica in le superfacie del cellulas que regula le reactiones del systema immunologic, specificamente los appellate genes Ir que regula le responsa immunologic contra un determinate antigeno solubile.

In altere parolas, illes monstrava que le responsa immunologic contra un antigeno es distincte pro cata persona e es hereditari secun le leges de Mendel. Tote le individuos pote responder contra un misme antigeno solubile ma cata recognosce distincte determinante antigenos. Iste patron de recognoscimento individual es hereditate del patres.

Biographia 

Baruj Benacerraf nasceva in Caracas, le citate capital de Venezuela, le . Su patre esseva un nativo de Morocco e su matre de Algeria; su fratre es le philosopho Paul Benacerraf. Ille studiava a Columbia University in Nove York e in le Schola de Medicina de Virginia in Richmond. Ille deveniva un citatano statounitese in 1943 e esseva un medico in le fortias militari del SUA durante la Secunde Guerra Mundial.

Benacerraf comenciava su carriera de investigator in 1948 e in 1970 comenciava a dar lectiones in pathologia in le Schola de Medicina de Harvard University. Ille esseva elegite un membro del Academia Statounitese de Artes e Scientias in 1972. Ille recipeva le Premio Nobel pro Physiologia o Medicina in 1980 e in 1990 le Medalia de Scientia pro su contributiones in le campo de medicina.

Premios 

In addition al Premio Nobel, ille ha recipite:
 1992: Honorary Degree of Doctor of Sciences, Universitate Gustav Adolf.
 1992: Honorary Degree of Doctor of Sciences, Universitate Harvard.
 1993: Honorary Degree of Doctor of Sciences, Universitate de Bordeaux. 
 1995: Honorary Degree of Doctor of Medicine, Universitate de Vienna.
 1996: Gold Cane Award del American Society pro Pathologia Investigative.
 1996: Charles A. Dana Award pro su complimentos como un pionero in salutate e education.

Ligamines externe 
 1980 Nobel Medicina 
 Autobiographia Nobel

Gente sephardi
Medicos
Gente statounitese
Gente venezuelan
Laureatos del Premio Nobel pro Physiologia o Medicina